»Jeg tror, det var Joachim B. Olsen, der sagde noget om, at hvis der ikke var bistandshjælp, så ville folk tage sig sammen og få et arbejde. ’Tage sig sammen’.. De ord får mine nakkehår til at rejse sig. Der er ingen, der drømmer om at vokse op og blive narkoman, hjemløs, prostitueret eller ikke engang enlig mor. Jeg kommer fra en velhavende familie – og selv de, min egen familie, de ser ned på mig«.

»Jeg er vokset op i Frederikssund og har velhavende venner med job. Jeg kan godt mærke, at de ser lidt ned på sådan nogle som mig. De ved ikke, at hvis jeg kunne arbejde, ville jeg. Jeg har gjort rent før, og det er gode penge. Hvis jeg kunne, ville jeg gøre det«.

»Jeg har ikke råd til briller, selv om jeg har minus 2 på det ene øje, jeg gider ikke engang søge. Det føles ydmygende. Man ved, man får nej til næsten alt, og så skal man tigge og bede. Jeg ville ønske, at jeg bare kunne arbejde«.